[Инсталиране на Concrete CMS [версия 8.5.5]](/bg/kb/view/2081_instalirane_na_concrete_cms_versia_8_5_5 "Инсталиране на Concrete CMS [версия 8.5.5]")

 Concrete CMS (предишно име Concrete5) е уеб-базиран, безплатен CMS софтуер с отворен код, написан на PHP.
За да инсталирате Concrete CMS, моля, следвайте тези указания:
1. Свалете инсталацията от официалния сайт на Concrete CMS:https://www.concretecms.org/download
2. След като свалите архива с инсталацията, трябва да го качите във Вашето уеб пространство.
Можете да разархивирате файловете от сваления архив и после да ги качите, също така можете да качите архива и да използвате секцията Файлове на Контролния панел, за да разархивирате пакета.
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите в секцията Качване на файлове.
Ако инсталирате приложението в основния домейн или в някой поддомейн, ще трябва да изтриете първоначалния index.php файл. Можете да направите това през FTP или през секцията Файлове на Контролния панел.
3. Създайте нови MySQL база данни и потребител за Concrete CMS приложението. Поради съображения за сигурност, MySQL бази данни и потребители могат да се създават единствено през хостинг Контролния панел. Можете да откриете детайлни инструкции за създаването на нови MySQL бази данни и потребители в нашата статия Създаване на MySQL база данни/потребител.
След като MySQL базата данни и потребителя са създадени, трябва да асоциирате MySQL потребителя с базата данни, следвайки инструкциите от нашата статия Асоцииране на MySQL потребител с база данни. Добавете всички привилегии на MySQL потребителя за базата данни. 
4. Посетете с браузъра си директорията, в която са разархивирани Concrete CMS файловете. На първа стъпка избетере език и натиснете бутона Choose Language. Concrete CMS ще провери дали хостинг сървърът отговаря на инсталационните изисквания. Натиснете бутона Continue to Installation.
5. На следващата стъпка въведете следните настройки:

SiteName: Трябва да определите името на Вашата Concrete CMS страница. Името е по Ваш избор, като например то може да се отнася към съдържанието на Вашата страница, името на компанията Ви или например името на домейна Ви.


AdministratorAdministrator Email Address: Определете административен е-mail адрес за поддръжката на Concrete CMS.Administrator Password: Въведете избрана от вас парола за администрирането на Concrete CMS.Confirm Password: Повторете избраната от вас парола за администрирането на Concrete CMS.


DatabaseServer: localhostMySQL Username: Въведете потребителското име за MySQL, което сте създали в секцията MySQL бази данни на Kонтролния панел за Вашето Concrete CMS приложение.MySQL Password: Въведете паролата, която сте задали за Вашия MySQL потребител.Database Name: Определете базата данни на MySQL, която сте създали за Вашето Concrete CMS приложение.


Starting PointИзберете Full Site, за да инсталирате примерно съдържание.

6. От Advanced Options, изберете времева зона.Кликнете на бутона Install concrete5, за да стартирате инсталацията на Concrete CMS.
7. Concrete CMS е инсталиран успешно, когато получите съобщението Installation Complete. Използвайте бутона Edit Your Site, за да влезете автоматично в административния панел на Concrete CMS. Вашето потребителско име е admin, а паролата е въведената от вас в стъпка 5 стойност в полетата Password/Confirm Password.
Важно: Следете официалния сайт за обновления по сигурността на Вашето инсталирано приложение.
 